Езиковата гимназия в Кюстендил в Топ 10 на най-добрите отбори в състезанията “Млад огнеборец” | Вяра
03.08.2020 14:45:53
начало Регион Кюстендил Езиковата гимназия в Кюстендил в Топ 10 на най-добрите отбори в състезанията...
Езиковата гимназия в Кюстендил в Топ 10 на най-добрите отбори в състезанията “Млад огнеборец”
Отборът с гл. инспектор Везенков и старши учител Весела Начева (вдясно)
Отборът, воден от мл. инспектор Благой Везенков, се нареди на 7-о място в националния етап в курорта Албена
Курортът „Албена“ бе домакин на 20-ите републикански състезания на младежките противопожарни отряди „Млад огнеборец“. Сред 27-те участващи отбора бе и представителят на Кюстендилска област. Това е тимът победител от областния етап на състезанието „Млад огнеборец“ – ЕГ „Доктор Петър Берон“-Кюстендил. Момчетата и момичетата се представиха достойно на надпреварата, като се класираха на пето място в дисциплината „400 м щафетно бягане с препятствия“, на 8-о място в дисциплината „Бойно разгръщане на състезателна пътека“. В комплексното класиране кюстендилският отбор намери място в Топ 10, нареждайки се на 7-о място.
И участниците, и ръководителят им мл. инспектор Благой Везенков изразиха задоволство както от класирането, така и от значителното израстване на отбора спрямо миналогодишното представяне, когато се наредиха на 17-о място.
Освен удовлетворението от доброто представяне отборът получи като подарък и екскурзия с интересни познания и развлечения.
предишна статияПолицаи и ученици от Добринище на велопоход
Следваща статияОбщина Дупница представя дебютната книга на Даниела Петрова – повестта „Пътят”